62023CJ0211_INF
Euroopa Kohtu (kümnes koda) 8. mai 2025. aasta otsus –komisjon vs. Portugal (direktiiv autoriõiguste kohta digitaalsel ühtsel turul)
(kohtuasi C‑211/23)
Liikmesriigi kohustuste rikkumine – ELTL artikkel 258 – Digitaalne ühtne turg – Autoriõigused ja sellega kaasnevad õigused – Direktiiv (EL) 2019/790 – Üle võtmata jätmine ja ülevõtmismeetmetest teatamata jätmine – ELTL artikli 260 lõige 3 – Rahaline sanktsioon – Põhisumma ja karistusmakse väljamõistmise nõue – Osaline loobumine
1.
Liikmesriigi kohustuste rikkumise hagi – Liikmesriigi kohustuste rikkumist tuvastav Euroopa Kohtu otsus – Direktiivi ülevõtmismeetmetest teatamise kohustuse rikkumine – Rahalised sanktsioonid – Põhisumma – Eesmärk
(ELTL artikli 260 lõige 3; Euroopa Parlamendi ja nõukogu direktiiv 2019/790)
(vt punktid 57–60, 62 ja 63)
2.
Liikmesriigi kohustuste rikkumise hagi – Liikmesriigi kohustuste rikkumist tuvastav Euroopa Kohtu otsus – Direktiivi ülevõtmismeetmetest teatamise kohustuse rikkumine – Rahalised sanktsioonid – Põhisumma – Summa kindlaksmääramine – Kriteeriumid
(ELTL artikli 260 lõige 3; Euroopa Parlamendi ja nõukogu direktiiv 2019/790)
(vt punktid 73–76 ja 87)
Resolutsioon
1.
Kuna Portugali Vabariik ei ole Euroopa Komisjoni 19. mai 2022. aasta põhjendatud arvamuses määratud tähtaja lõpuks vastu võtnud õigus- ja haldusnorme, mis on vajalikud selleks, et võtta üle Euroopa Parlamendi ja nõukogu 17. aprilli 2019. aasta direktiiv (EL) 2019/790, mis käsitleb autoriõigust ja autoriõigusega kaasnevaid õigusi digitaalsel ühtsel turul ning millega muudetakse direktiive 96/9/EÜ ja 2001/29/EÜ, ning seega ei ole neist komisjonile teatanud, siis on ta rikkunud sama direktiivi artiklist 29 talle tulenevaid kohustusi.
2.
Mõista Portugali Vabariigilt Euroopa Komisjoni kasuks välja põhisumma 2500000 eurot.
3.
Jätta Portugali Vabariigi kohtukulud tema enda kanda ja mõista temalt välja Euroopa Komisjoni kohtukulud.